
Z A P I S N I K
43. sjednice Vijeća Mjesnog odbora Resnik, 
održane 29. listopada 2024., u prostorijama mjesne samouprave MO Resnik, s početkom u 19.00 sati

NAZOČNI ČLANOVI VIJEĆA:
1. Dominik Žibrat
2. Vesna Humić
3. Gordan Ribić
4. Branka Genzić-Horvat
5. Vedrana Katalinić

  Predsjedava Dominik Žibrat, predsjednik Vijeća.                                                                                          
Zapisnik vodi: Dominik Žibrat, predsjednik Vijeća Mjesnog odbora Resnik.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 43. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Dominik Žibrat, otvara raspravu o zapisniku s 42. sjednice Vijeća Mjesnog odbora Resnik. 
 Vijećnica Branka Genzić Horvat ima primjedbu na zapisnik, te napominje da u 4. točci dnevnog reda zaključak nije donesen jednoglasno nego s četiri glasa ZA i jednim protiv. Također naglašava da se stavi imenom i prezimenom da je ona bila protiv.
S primjedbom Vijećnice zapisnik s 42 sjednice se jednoglasno usvaja. 
  Na prijedlog predsjednika Vijeće jednoglasno utvrđuje

D N E V N I     R  E D
1. Odobravanje korištenja prostora MO Resnik - UZOR
1. Aktualna komunalna problematika.
1. Razno: izvješća, pitanja i  prijedlozi.

Ad 1.) Odobravanje korištenja prostora MO Resnik - UZOR

	Predsjednik Vijeća, Dominik Žibrat napominje da je pristigao jedan zahtjev za produljenje korištenja prostora i to od Udruge UZOR.
Otvara raspravu.
Nakon kratke rasprave Vijeće s jednim glasom suzdržanim i 4 ZA donosi 

Z a k l j u č a k
o povremenom korištenju prostora Mjesne samouprave Resnik

                 Vijeće Mjesnog odbora Resnik suglasno je s produljenjem prostora te:
- donosi zaključak o korištenja prostora MS Resnik Udruzi za zaštitu okoliša - UZOR, I. Resnik 48, koju zastupa Branka Genzić Horvat, i to u terminu: srijedom od 18,00 – 20,00 sati.



Ad 2.) Aktualna komunalna problematika.

Predsjednik Vijeća Dominik Žibrat  napominje da je Vijeće u par navrata tražilo postavu javne rasvjete od ulice Mije Haleuša do Plodina ali do danas nije stigao nikakav odgovor pa smatra da bi trebalo ponoviti zaključak. 
Otvara raspravu.
Nakon kratke rasprave Vijeće jednoglasno donosi sljedeći

Z a k l j u č a k  
o postavi javne rasvjete od ulice Mije Haleuša do Plodina

Vijeće Mjesnog odbora Resnik na temelju zamolbe građana predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak: 

· postave javne rasvjete od ulice Mije Haleuša (kod rotora) do Plodina.
· ovaj zaključak dostavlja se Vijeću Gradske četvrti na daljnje postupanje.

Predsjednik Vijeća Dominik Žibrat  također ukazuje na traženje uspostave jednosmjerne ulice II. Resnik – ulaz Čulinečka – izlaz Resnik.
Otvara raspravu.
Nakon kratke rasprave Vijeće jednoglasno donosi sljedeći

Z a k l j u č a k  
o uspostavi jednosmjerne ulice II. Resnik, ulaz Čulinečka ulica – izlaz Resnik.

Vijeće Mjesnog odbora Resnik na temelju zamolbe građana predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak: 

· uspostave jednosmjerne ulice, ulaz Čulinečka ulica – izlaz Resnik.
· izvod iz Geoportala u prilogu.
· ovaj zaključak dostavlja se Vijeću Gradske četvrti na daljnje postupanje.

Predsjednik Vijeća Dominik Žibrat ukazuje na problem parkiranja kod dječjeg i sportskog igrališta u ulici I. Resnik. Napominje da bi trebalo pronaći mogućnost projektiranja i izgradnje par parkirališnih mjesta.
Otvara raspravu.
Nakon kratke rasprave Vijeće jednoglasno donosi sljedeći

Z a k l j u č a k  
o izgradnji parkirališta kod dječjeg i sportskog igrališta u I. Resniku

Vijeće Mjesnog odbora Resnik na temelju zamolbe građana predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak: 

· izgradnje parkirališta kod dječjeg i sportskog igrališta u I. Resniku k.č. 4157/1 k.o Resnik
· izvod iz Geoportala u prilogu
· ovaj zaključak dostavlja se Vijeću Gradske četvrti na daljnje postupanje.

Ad 3.) Razno: izvješća, pitanja i prijedlozi.

Predsjednik Vijeća Dominik Žibrat, ukazuje vijećnicima na problem dovoza i pretovara biootpada za kompostiranje u krugu poduzeća „MLINAR“ – silos, Čulinečka cesta 218. S obzirom da se to na području Mjesnog odbora Resnički gaj a na samoj granici s Mjesnim odbora Resnik predlaže da donesu zaključak o prekidu dovoza istog.
Otvara raspravu.
Nakon kratke rasprave Vijeće jednoglasno donosi sljedeći

[bookmark: _GoBack]Z a k l j u č a k  
o podržavanju inicijative Vijeća Mjesnog odbora Resnički gaj o zahtjevu za trenutnim i bezuvjetnim prekidom dovoza biootpada za kompostiranje u krugu poduzeća „Mlinar“ – silos, Čulinečka cesta 212

1. Vijeće Mjesnog odbora Resnik podržava zaključak Vijeća Mjesnog odbora Resnički gaj o zahtjevu za bezuvjetnim prekidom dovoza biootpada za kompostiranje u krugu poduzeća „Mlinar“ – silos, Čulinečka 218
2. Ovaj zaključak dostavlja se Vijeću Gradske četvrti Peščenica-Žitnjak i Vijeću Mjesnog odbora Resnički gaj. 

Predsjednik Vijeća Dominik Žibrat, izvještava nazočne vijećnike s radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima.  
Budući da više nije bilo pitanja, niti prijedloga, predsjednik Vijeća Mjesnog odbora Resnik završava sjednicu.
Dovršeno u 18.00 sati.

KLASA: 024-08/24-03/2044
URBROJ: 251-13-11-11/006-24-3
Zagreb, 29. listopada 2024.

Zapisnik sastavio:
Dominik Žibrat
Predsjednik
Vijeća Mjesnog odbora
Resnik

Dominik Žibrat

